CELEX: 22008D0048
Language: sk
Date: 2008-04-25 00:00:00
Title: Rozhodnutie Spoločného výboru EHP č. 48/2008 z  25. apríla 2008 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

21.8.2008   
            
            
               SK
            
            
               Úradný vestník Európskej únie
            
            
               L 223/43
            
         
      ROZHODNUTIE SPOLOČNÉHO VÝBORU EHP
   č. 48/2008
   z 25. apríla 2008,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 25/2008 zo 14. marca 2008 (1).
            
         
               (2)
            
            
               Smernica Komisie 2007/69/ES z 29. novembra 2007, ktorou sa mení a dopĺňa smernica Európskeho parlamentu a Rady 98/8/ES s cieľom zaradiť difetialón ako aktívnu látku do prílohy I k smernici (2), sa má začleniť do dohody.
            
         
               (3)
            
            
               Smernica Komisie 2007/70/ES z 29. novembra 2007, ktorou sa mení a dopĺňa smernica Európskeho parlamentu a Rady 98/8/ES s cieľom zaradiť oxid uhličitý ako aktívnu látku do prílohy IA k smernici (3), sa má začleniť do dohody.
            
         
               (4)
            
            
               Rozhodnutie Komisie 2007/794/ES z 29. novembra 2007, ktorým sa stanovuje nový termín na predkladanie dokumentácie pre niektoré látky, ktoré sa majú preskúmať v rámci 10-ročného pracovného programu podľa článku 16 ods. 2 smernice 98/8/ES (4), sa má začleniť do dohody,
            
         ROZHODOL TAKTO:
   Článok 1
   Kapitola XV prílohy II k dohode sa mení a dopĺňa takto:
   
               1.
            
            
               Do bodu 12n (smernica Európskeho parlamentu a Rady 98/8/ES) sa dopĺňajú tieto zarážky:
               
                           „—
                        
                        
                           
                              32007 L 0069: smernica Komisie 2007/69/ES z 29. novembra 2007 (Ú. v. EÚ L 312, 30.11.2007, s. 23),
                        
                     
                           —
                        
                        
                           
                              32007 L 0070: smernica Komisie 2007/70/ES z 29. novembra 2007 (Ú. v. EÚ L 312, 30.11.2007, s. 26).“
                        
                     
         
               2.
            
            
               Za bod 12zc [nariadenie Európskeho parlamentu a Rady (ES) č. 1907/2006] sa vkladá tento bod:
               
                           „12zd.
                        
                        
                           
                              32007 D 0794: rozhodnutie Komisie 2007/794/ES z 29. novembra 2007, ktorým sa stanovuje nový termín na predkladanie dokumentácie pre niektoré látky, ktoré sa majú preskúmať v rámci 10-ročného pracovného programu podľa článku 16 ods. 2 smernice 98/8/ES (Ú. v. EÚ L 320, 6.12.2007, s. 35).“
                        
                     
         Článok 2
   Znenie smerníc 2007/69/ES a 2007/70/ES a rozhodnutia 2007/794/ES v islandskom a nórskom jazyku, ktoré sa uverejní v dodatku EHP Úradného vestníka Európskej únie, je autentické.
   Článok 3
   Toto rozhodnutie nadobúda účinnosť 26. apríla 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. apríla 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 182, 10.7.2008, s. 11.
   
      (2)  Ú. v. EÚ L 312, 30.11.2007, s. 23.
   
      (3)  Ú. v. EÚ L 312, 30.11.2007, s. 26.
   
      (4)  Ú. v. EÚ L 320, 6.12.2007, s. 35.
   
      (5)  Ústavné požiadavky neboli oznámené.